બાંભણીયાએ શરૂઆતથી જ કોંગ્રેસનાં વલણથી સંતુષ્ટ નથી. તેમણે કોંગ્રેસનાં ઢંઢેરા પર પણ સવાલ ઉઠાવ્યા હતા. બાંભણીયાએ કહ્યું કે અનામત્ત અંગે કોંગ્રેસનું વલણ સ્પષ્ટ નથી. જો કે રાજીનામાનું કારણ સ્પષ્ટ કરવામાં આવ્યું નથી. ગુજરાતની ચૂંટણીમાં હાર્દિકનાં ઘણા સહાયકો તેમનો સાથ છોડી ચુક્યા છે. રેશ્મા પટેલ, કેતન પટેલ, અમરીશ પટેલ અને શ્વેતા પટેલ સહિત ઘણા સાથીઓએ હાર્દિકનો હાથ છોડી દીધો છે. ઉલ્લેખનીય છે કે આંદોલન દરમિયાન થયેલી હિંસા મુદ્દે હાર્દિક પટેલની સાથે સાથે દિનેશ બાંભણીયા વિરુદ્ધ પણ દેશદ્રોહનો કેસ ચાલી રહ્યો છે. મીડિયા રિપોર્ટ અનુસાર કથિત સીડી મુદ્દે બાંભણીયાએ હાર્દિક પર સવાલો ઉઠાવ્યા હતા.